Държавен вестник, бр. 22, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  22
Вносителите на исканията за установя­
ване на незаконност на изборите за 51-вото 
Народно събрание и по петте образувани 
дела твърдят нарушения, свързани с невярно 
отразяване на изборния резултат поради „въз­
действие върху хартиени бюлетини по време 
на преброяването на гласовете“, „погрешно 
преброяване или отчитане на действителните 
гласове“, вписване на гласове, дадени за една 
партия, като такива, дадени за друга партия, 
определяне „незаконосъобразно валидните и 
невалидните бюлетини в разрез“ с чл. 278, 
ал. 2, т. 7 и ал. 3, т. 6, пр. 2 ИК, „разминаване 
между действителните гласове, подадени за 
партии и коалиции от партии, и отразените 
числови данни в протокол“ на секционна 
избирателна комисия. Всички вносители 
сочат конкретни избирателни секции.
Проверката на верността на твърденията 
на вносителите за нарушения при отчитане 
на вота на избирателите, подаден чрез хар­
тиена бюлетина, Съдът извърши като чрез 
назначените експертизи провери изборните 
книжа на избирателни секции, определени 
от Съда, въз основа на исканията на вно­
сителите.
Експертизата по задача 1 в частта за хар­
тиените бюлетини трябваше, като извърши 
преброяване на гласовете, подадени с хар­
тиена бюлетина във всяка от посочените 
избирателни секции, да установи: броят на 
подадените действителни гласове по канди­
датски листи (партии, коалиции, независим 
кандидат) съответства ли на вписания в про­
токола на съответната секционна избирател­
на комисия. За да отговорят на поставения 
въпрос, експертите за всяка избирателна 
секция установиха: броя на хартиените бю­
летини, броя на недействителните гласове от 
хартиени бюлетини, броя на действителните 
гласове „не подкрепям никого“ от хартие­
ните бюлетини, както и разпределението 
на действителните гласове по кандидатски 
листи от хартиените бюлетини. Експертизата 
по задача 2 трябваше да установи броят на 
вписаните в протокола по чл. 273 ИК недей­
ствителни бюлетини съответства ли на броя 
на недействителните бюлетини, предадени 
на районната избирателна комисия от сек­
ционните избирателни комисии.
При проверката експертите, основавайки 
се на установените в закона изисквания за 
определяне на един глас за действителен или 
недействителен – чл. 278, ал. 2 и 3 ИК, и на 
приетата от държавата добра международна 
практика, според която трябва да се избягва 
третирането на твърде много бюлетини като 
недействителни и в случай на съмнение 
трябва да се установи волята на избирателя, 
установиха хартиени бюлетини, при които 
валидно изразен вот на избирател е приет за 
недействителен глас и обратно. Изводът на 
експертите е, че в повечето случаи секцион­
ните избирателни комисии са били по-скоро 
рестриктивни и са предпочели да определят 
даден глас като недействителен само защото 
поставеният знак (Х или V) излиза от квад­
ратчето на съответната кандидатска листа, 
без да навлиза в квадратче, обозначаващо 
друга кандидатска листа. 
Резултатът от проверените 1768 избирателни 
секции, предмет на експертизата по задача 1,
показва промяна на разпределението на 
действителните гласове между партиите и 
коалициите в 46,75 % от проверените прото­
коли, но промяната в над 90 % от случаите е 
в резултат именно на несъответна на закона 
преценка за действителност и недействител­
ност на подадения глас. Установените на това 
основание различия между вписаното в про­
токола на секционната избирателна комисия 
и приетото от експертизата обикновено е в 
рамките на един-два гласа за кандидатска 
листа. Приетата от Съда промяна в броя на 
действителните и недействителните гласове и 
тяхното разпределение по кандидатски листи 
не се посочват поотделно за всяка избира­
телна секция с оглед на тяхната многоброй­
ност, но съвкупният ефект от промените се 
отразява върху крайния резултат.
Проверката на недействителните бюле­
тини от избирателните секции, предмет на 
експертизата по задача 2, установи различие 
при 35,78 % от проверените протоколи, като 
потвърди извода за рамките, в които се 
констатира различие в преценката за дейст­
вителност/недействителност на подадения 
глас от хартиени бюлетини на експертизата 
и на секционните избирателни комисии. Ре­
зултатът, обобщен по избирателни райони, 
е следният:
В 01 Благоевградски изборен район от про­
верените изборни книжа на 14 избирателни 
секции, в които секционните избирателни 
комисии са приели за недействителни 155 
гласа от хартиени бюлетини, са установени 
4 действителни гласа за кандидатски листи. 
В 02 Бургаски изборен район от прове­
рените изборни книжа на 32 избирателни 
секции, в които секционните избирателни 
комисии са приели за недействителни 422 
гласа от хартиени бюлетини, са установени 
14 действителни гласа за кандидатски листи. 
В 03 Варненски изборен район от прове­
рените изборни книжа на 11 избирателни 
секции, в които секционните избирателни 
комисии са приели за недействителни 253 
гласа от хартиени бюлетини, са установени 
6 действителни гласа за кандидатски листи.